Meddelelse om indledning af en antidumpingprocedure vedrørende importen af store regnbueørreder med oprindelse i Norge og på Færøerne

(2002/C 318/02)

Kommissionen har modtaget en klage i henhold til artikel 5 i Rådets forordning (EF) nr. 384/96(1), senest ændret ved Rådets forordning (EF) nr. 1972/2002(2) (i det følgende benævnt "grundforordningen"), hvori det hævdes, at store regnbueørreder med oprindelse i Norge og på Færøerne importeres til dumpingpriser, hvorved EF-erhvervsgrenen forvoldes væsentlig skade.

1. Klage

Klagen blev indgivet den 7. november 2002 af Finnish Fish Farmers Association og Åland Islands' Fish Farmers Association (i det følgende benævnt "klagerne") på vegne af producenter, der tegner sig for en betydelig del - nemlig over 30 % - af den samlede produktion i Fællesskabet af store regnbueørreder.

2. Vare

Den vare, der påstås indført til dumpingpriser, er store regnbueørreder (Oncorhynchus mykiss), ferske, kølede eller frosne, i form af hele fisk (renset, med hoved, af vægt over 1,2 kg, eller renset, uden hoved, af vægt over 1 kg) eller i form af fileter (af vægt over 0,4 kg), med oprindelse i Norge og på Færøerne (i det følgende benævnt "den pågældende vare"), som i øjeblikket tariferes under KN-kode ex 0302 11 90, ex 0303 21 90, ex 0304 10 11 og ex 0304 20 11. Fra 1. januar 2003 vil disse koder bliver ændret til 0302 11 20, 0303 21 20, 0304 10 15 og 0304 20 15 (3)). Disse koder angives kun til orientering.

3. Påstand om dumping

Påstanden om, at der importeres varer til dumpingpriser fra Norge og Færøerne, er baseret på en sammenligning af en beregnet normal værdi med eksportpriserne på den pågældende vare ved salg til Fællesskabet.

På dette grundlag er de beregnede dumpingmargener betydelige for både Norge og Færøerne.

4. Påstand om skade

Klagerne har forelagt beviser for, at importen af den pågældende vare fra Norge og Færøerne er steget i absolutte tal og udtrykt i markedsandel.

Det påstås, at den importerede vares mængde og priser blandt andre konsekvenser har haft en negativ indvirkning på EF-erhvervsgrenens markedsandel og priser, hvilket har haft betydelige negative følger for EF-erhvervsgrenens samlede resultater og finansielle situation.

5. Procedure

Kommissionen har efter konsultationer i Det Rådgivende Udvalg fastslået, at klagen er indgivet af eller på vegne af erhvervsgrenen i Fællesskabet, og at der foreligger tilstrækkelige beviser til at begrunde indledningen af en procedure, og indleder en undersøgelse i henhold til artikel 5 i grundforordningen.

5.1. Procedure for fastsættelse af dumping og skade

Undersøgelsen vil fastslå, om den pågældende vare med oprindelse i Norge og på Færøerne importeres til dumpingpriser, og om denne dumping har forvoldt skade.

a) Stikprøver

I betragtning af det klart store antal parter, der er involveret i denne procedure, kan Kommissionen anvende stikprøver, jf. artikel 17 i grundforordningen.

i) Udtagning af stikprøver vedrørende eksportører og producenter i Norge og på Færøerne

For at gøre det muligt for Kommissionen at afgøre, om det er nødvendigt at udtage stikprøver og i bekræftende fald at udtage disse, anmodes alle eksportører og producenter eller deres repræsentanter om at give sig til kende over for Kommissionen og afgive følgende oplysninger om deres selskab eller selskaber inden for den frist, der er fastsat i punkt 6, litra b), nr. i), i denne meddelelse:

- navnene på alle forretningsmæssigt forbundne selskaber(4), som er involveret i produktionen og/eller salget (på eksport- og/eller hjemmemarkedet) af den pågældende vare, samt disse selskabers nøjagtige aktiviteter

- alle andre relevante oplysninger, der vil hjælpe Kommissionen ved udvælgelsen af stiknavn, adresse, e-postadresse, telefon-, fax- og/eller telexnummer samt kontaktperson

- omsætningen i lokal valuta og den mængde i kg (hele fiskeækvivalenter) af den pågældende vare, der solgtes med henblik på eksport til Fællesskabet i perioden fra 1. oktober 2001 til 30. september 2002

- hvorvidt selskabet påtænker at anmode om fastsættelse af en individuel margen (kun eksporterende producenter kan gøre krav på en individuel margen)

- omsætningen i lokal valuta og den mængde i kg (hele fiskeækvivalenter) af den pågældende vare, der solgtes på hjemmemarkedet i perioden fra 1. oktober 2001 til 30. september 2002

- selskabets nøjagtige aktiviteter med hensyn til produktionen af den pågældende vare, dvs. om selskabet i) er en producent, der ikke eksporterer direkte til Fællesskabet, ii) eksporterer til Fællesskabet, men ikke er producent, eller iii) er en "eksporterende producent", der både producerer og eksporterer til Fællesskabet

- naprøven

- en angivelse af, hvorvidt selskabet eller selskaberne indvilger i at indgå i stikprøven, hvilket indebærer besvarelse af et spørgeskema samt accept af besøg med henblik på kontrol af besvarelsen.

For at indhente de oplysninger, som den anser for nødvendige for at udvælge stikprøven af eksportører og producenter, vil Kommissionen desuden kontakte myndighederne i Norge og på Færøerne og alle kendte sammenslutninger af eksportører og producenter.

ii) Udtagning af stikprøver af importører

For at gøre det muligt for Kommissionen at afgøre, om det er nødvendigt at udtage stikprøver og i bekræftende fald at udtage disse, anmodes alle importører eller deres repræsentanter om at give sig til kende over for Kommissionen og afgive følgende oplysninger om deres selskab eller selskaber inden for den frist, der er fastsat i punkt 6, litra b), nr. i), i denne meddelelse:

- navn, adresse, e-postadresse, telefon-, fax- og/eller telexnummer samt kontaktperson

- selskabets samlede omsætning i euro i perioden 1. oktober 2001 til 30. september 2002

- det samlede antal ansatte

- selskabets nøjagtige aktiviteter med hensyn til den pågældende vare

- mængden i kg (hele fiskeækvivalenter) og værdien i euro af importen til og videresalget på fællesskabsmarkedet i perioden 1. oktober 2001 til 30. september 2002 af den pågældende importerede vare med oprindelse i Norge og på Færøerne

- navne på alle forretningsmæssigt forbundne selskaber(5), som er involveret i produktionen og/eller salget af den pågældende vare, samt disse selskabers nøjagtige aktiviteter

- alle andre relevante oplysninger, der vil hjælpe Kommissionen ved udvælgelsen af stikprøven

- en angivelse af, hvorvidt selskabet eller selskaberne indvilger i at indgå i stikprøven, hvilket indebærer besvarelse af et spørgeskema samt accept af besøg med henblik på kontrol af besvarelsen.

For at indhente de oplysninger, som den anser for nødvendige for at udvælge stikprøven af importører, vil Kommissionen desuden kontakte alle kendte sammenslutninger af importører.

iii) Stikprøver af producenter i Fællesskabet

I betragtning af det store antal producenter i Fællesskabet, som støtter klagen, påtænker Kommissionen at undersøge spørgsmålet om skade for EF-erhvervsgrenen ved at anvende stikprøver.

Stikprøven vil blive udvalgt på grundlag af den største repræsentative mængde af EF-erhvervsgrenens produktion og salg, der med rimelighed kan undersøges i den tid, der er til rådighed.

For at gøre det muligt for Kommissionen at udtage en stikprøve anmodes alle producenter i Fællesskabet om at give sig til kende over for Kommissionen og afgive følgende oplysninger om deres selskab eller selskaber inden for den frist, der er fastsat i denne meddelelses punkt 6, litra b), nr. i):

- navn, adresse, e-postadresse, telefon-, fax- og/eller telexnummer samt kontaktperson

- selskabets samlede omsætning i lokal valuta i perioden 1. oktober 2001 til 30. september 2002

- selskabets nøjagtige aktiviteter med hensyn til produktionen af den pågældende vare

- værdien i lokal valuta af salget af den pågældende vare på fællesskabsmarkedet i perioden 1. oktober 2001 til 30. september 2002

- mængden i kg (hele fiskeækvivalenter) af salget af den pågældende vare på fællesskabsmarkedet i perioden 1. oktober 2001 til 30. september 2002

- mængden i kg af produktionen af den pågældende vare i perioden 1. oktober 2001 til 30. september 2002

- navne og adresser på alle forretningsmæssigt forbundne selskaber(6) i Fællesskabet, Norge og/eller på Færøerne, som er involveret i produktionen og/eller salget (på eksport- og/eller hjemmemarkedet) af den pågældende vare, samt disse selskabers nøjagtige aktiviteter

- alle andre relevante oplysninger, der vil hjælpe Kommissionen ved udvælgelsen af stikprøven

- en angivelse af, hvorvidt selskabet eller selskaberne indvilger i at indgå i stikprøven, hvilket indebærer besvarelse af et spørgeskema samt accept af besøg med henblik på kontrol af besvarelsen.

For at indhente de oplysninger, som den anser for nødvendige for at udvælge stikprøven af producenter i Fællesskabet, vil Kommissionen desuden kontakte alle kendte sammenslutninger af producenter i Fællesskabet.

iv) Endelig udvælgelse af stikprøverne

Alle interesserede parter, der ønsker at afgive relevante oplysninger vedrørende udvælgelsen af stikprøven, skal gøre dette inden for den frist, der er fastsat i denne meddelelses punkt 6, litra b), nr. i).

Kommissionen agter at foretage den endelige udvælgelse af stikprøverne, når den har konsulteret de berørte parter, der har givet udtryk for vilje til at indgå i stikprøven.

Selskaber, som indgår i stikprøverne, skal besvare et spørgeskema inden for den frist, der er fastsat i punkt 6, litra b), nr. ii), i denne meddelelse, og skal samarbejde i forbindelse med undersøgelsen.

Hvis der ikke udvises tilstrækkelig samarbejdsvilje, vil Kommissionen basere sine undersøgelsesresultater på de foreliggende faktiske oplysninger, jf. artikel 17, stk. 4, og artikel 18 i grundforordningen.

b) Spørgeskemaer

For at indhente de oplysninger, som den anser for nødvendige i forbindelse med sin undersøgelse, vil Kommissionen sende spørgeskemaer til de virksomheder i EF-erhvervsgrenen, der indgår i stikprøven, og til alle producentsammenslutninger i Fællesskabet, til de eksportører og producenter i Norge og på Færøerne, der indgår i stikprøven, til alle sammenslutninger af eksportører og producenter, til importørerne i stikprøven, til alle sammenslutninger af importører, som er nævnt i klagen, og til myndighederne i Norge og på Færøerne.

Eksportører og producenter i Norge og på Færøerne, der anmoder om fastsættelse af en individuel margen med henblik på anvendelse af artikel 17, stk. 3, og artikel 9, stk. 6, i grundforordningen, skal indgive et udfyldt spørgeskema inden for den frist, der er fastsat i denne meddelelses punkt 6, litra a), nr. ii). De skal derfor anmode om et spørgeskema inden for den frist, der er fastsat i denne meddelelses punkt 6, litra a), nr. i). Sådanne parter skal imidlertid vide, at hvis der anvendes stikprøveteknik for eksportører og producenter, kan Kommissionen alligevel beslutte ikke at beregne en individuel margen for dem, hvis antallet af eksportører og producenter er så stort, at individuelle undersøgelser vil være unødvendigt besværligt og forhindre en rettidig afslutning af undersøgelsen.

c) Indsamling af oplysninger og afholdelse af høringer

Alle interesserede parter opfordres til at give udtryk for deres mening skriftligt, afgive andre oplysninger end besvarelser af spørgeskemaerne og fremlægge dokumentation herfor. Disse oplysninger og dokumentation herfor skal være Kommissionen i hænde inden for den frist, der er fastsat i denne meddelelses punkt 6, litra a), nr. ii).

Kommissionen kan desuden høre interesserede parter mundtligt, hvis de fremsætter anmodning herom og påviser, at der er særlige årsager til, at de bør høres. En sådan anmodning skal fremsættes inden for den frist, der er fastsat i denne meddelelses punkt 6, litra a), nr. iii).

5.2. Procedure for vurderingen af Fællesskabets interesser

Hvis påstanden om, at der forekommer dumping og forvoldes væsentlig skade som følge heraf, bekræftes, vil der i overensstemmelse med artikel 21 i grundforordningen blive truffet en afgørelse om, hvorvidt det ikke vil stride mod Fællesskabets interesser at indføre antidumpingforanstaltninger. Erhvervsgrenen i Fællesskabet, importørerne, deres repræsentative sammenslutninger, repræsentative brugere og repræsentative forbrugerorganisationer kan derfor give sig til kende og stille oplysninger til rådighed for Kommissionen inden for den generelle frist, der er fastsat i denne meddelelses punkt 6, litra a), nr. ii), hvis de dokumenterer, at der er en objektiv forbindelse mellem deres aktiviteter og den pågældende vare. De parter, der har gjort dette, kan fremsætte en begrundet anmodning om at blive hørt inden for den frist, der er fastsat i denne meddelelses punkt 6, litra a), nr. iii). Det skal bemærkes, at der kun vil blive taget hensyn til oplysninger, der indgives i henhold til artikel 21, hvis de på indgivelsestidspunktet støttes med faktuelle oplysninger.

6. Frister

a) Generelle frister

i) For anmodning om et spørgeskema

Alle interesserede parter bør anmode om et spørgeskema så hurtigt som muligt og senest 15 dage efter offentliggørelsen af denne meddelelse i De Europæiske Fællesskabers Tidende.

ii) For parter til at give sig til kende og indsende besvarelser af spørgeskemaer og alle andre oplysninger

Medmindre andet er angivet, skal alle interesserede parter give sig til kende over for Kommissionen, fremsætte deres synspunkter og afgive besvarelser af spørgeskemaer eller alle andre oplysninger senest 40 dage fra datoen for offentliggørelsen af denne meddelelse i De Europæiske Fællesskabers Tidende, hvis der skal tages hensyn til deres bemærkninger i forbindelse med undersøgelsen. Opmærksomheden henledes på, at udøvelsen af de fleste proceduremæssige rettigheder, som er fastlagt i grundforordningen, afhænger af, at den berørte part giver sig til kende inden for den nævnte frist.

Selskaber, der er udvalgt til at indgå i en stikprøve, skal indgive besvarelser af spørgeskemaer inden for de frister, der er fastsat i denne meddelelses punkt 6, litra b), nr. ii).

iii) Høringer

Interesserede parter kan også anmode om at blive hørt af Kommissionen inden for samme frist på 40 dage.

b) Specifik frist vedrørende udtagning af stikprøver

Alle oplysninger, som er relevante i forbindelse med udvælgelsen af stikprøverne, skal være Kommissionen i hænde senest den 9. januar 2003, da Kommissionen påtænker at konsultere berørte parter, som har givet udtryk for vilje til at indgå i stikprøven, om den endelige udvælgelse snarest derefter.

Besvarelserne af spørgeskemaerne fra parter, der indgår i stikprøven, skal være Kommissionen i hænde senest 37 dage efter meddelelsen om, at de indgår i stikprøven.

7. Skriftlige bemærkninger, besvarelser af spørgeskemaer og korrespondance

Alle bemærkninger og anmodninger fra interesserede parter indgives skriftligt (ikke i elektronisk form, medmindre andet er angivet) med angivelse af den interesserede parts navn, adresse, e-postadresse, telefon-, fax- og/eller telexnummer.

Kommissionens postadresse: Europa-Kommissionen Generaldirektoratet for Handel

Direktorat B

J-79 5/16 B - 1049 Bruxelles Fax (32-2) 295 65 05 Telex COMEU B 21877.

8. Manglende samarbejdsvilje

I tilfælde, hvor en af de interesserede parter nægter at give adgang til de nødvendige oplysninger eller undlader at meddele dem inden for de fastsatte frister eller lægger væsentlige hindringer i vejen for undersøgelsen, kan der træffes foreløbige eller endelige afgørelser, positive eller negative, på grundlag af de foreliggende faktiske oplysninger, jf. artikel 18 i grundforordningen.

Hvis det konstateres, at en interesseret part har afgivet forkerte eller misvisende oplysninger, vil der blive set bort fra disse oplysninger, og de foreliggende faktiske oplysninger kan benyttes.

9. Tidsfrist for undersøgelsen

Undersøgelsen vil i henhold til artikel 6, stk. 9, i grundforordningen blive afsluttet senest 15 måneder efter offentliggørelsen af denne meddelelse i De Europæiske Fællesskabers Tidende. I henhold til artikel 7, stk. 1, i grundforordningen kan midlertidige foranstaltninger senest indføres ni måneder efter offentliggørelsen af denne meddelelse i De Europæiske Fællesskabers Tidende.

(1) EFT L 56 af 6.3.1996, s. 1.

(2) EFT L 305 af 7.11.2002, s. 1.

(3) EFT L 290 af 28.10.2002, s. 1.

(4) Udtrykket forretningsmæssigt forbundne selskaber er defineret i artikel 143 i Kommissionens forordning (EØF) nr. 2454/93 om gennemførelsesbestemmelser for EF's toldkodeks (EFT L 253 af 11.10.1993, s. 1).

(5) Udtrykket forretningsmæssigt forbundne selskaber er defineret i artikel 143 i Kommissionens forordning (EØF) nr. 2454/93 om gennemførelsesbestemmelser for EF's toldkodeks (EFT L 253 af 11.10.1993, s. 1).

(6) Udtrykket forretningsmæssigt forbundne selskaber er defineret i artikel 143 i Kommissionens forordning (EØF) nr. 2454/93 om gennemførelsesbestemmelser for EF's toldkodeks (EFT L 253 af 11.10.1993, s. 1).